Държавен вестник, бр. 97, 2009 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  97
10. подготвя годишния отчет за дейността 
на съвета;
11. изпълнява и други задачи, възложени от 
председателя на съвета. 
(3) Секретарят на съвета организира, коорди­
нира и контролира подготовката и провеждането 
на заседанията му и съхранява документацията 
на съвета.
Чл. 15. (1) На откритите заседания могат 
да присъстват представители на неправител­
ствени организации и експерти, поканени от 
председателя на съвета.
(2) Председателят на съвета може да кани 
за участие в заседанието организации и лица 
по своя инициатива или по тяхна заявка, когато 
те са изпратили до секретариата становище 
по точка от дневния ред на заседанието не 
по-късно от 3 работни дни преди датата на 
провеждането му. 
(3) Лицата по ал. 2 могат да вземат участие 
в дискусиите по точките от дневния ред, за 
които са представили становище.
(4) Получените писмени становища, мнения 
и предложения от организации и лица, които 
не са заявили участие в заседанието, се обоб­
щават от секретариата. 
(5) Председателят на съвета представя на­
кратко получените становища, мнения и пред­
ложения по ал. 4 по време на заседанието, ако 
те са свързани с обсъжданите въпроси.
Г л а в а  п е т а
ПРОТОКОЛ И АРХИВ 
Чл. 16. (1) Всяко заседание се записва с 
електронна аудиотехника.
(2) Секретарят на съвета изготвя протокол 
в срок до 3 работни дни след провеждане на 
заседанието, в който се отразяват взетите реше­
ния. Към протокола се прилагат документите, 
разгледани на заседанието.
(3) Протоколът се утвърждава от предсе­
дателя. 
(4) Протоколът се публикува на портала на 
консултативните съвети. 
(5) Архивът на съвета е публичен при 
условията и по реда на Закона за достъп до 
обществена информация.
Г л а в а  ш е с т а
КОНТРОЛ ВЪРХУ ИЗПЪЛНЕНИЕ НА РЕ­
ШЕНИЯТА
Чл. 17. Всяко решение на съвета задължи­
телно включва отговорник за изпълнението му 
и срок. Ако отговорник не е изрично посочен, 
за такъв се приема председателят на съвета.
Чл. 18. (1) Председателят задължително 
включва в дневния ред на всяко редовно заседа­
ние кратък отчет за изпълнението на приетите 
решения на предходни заседания.
(2) При неизпълнение на решение в съве­
та се обсъжда доклад относно причините за 
неизпълнението, подготвен от отговорника за 
изпълнението му.
Чл. 19. В годишния доклад за дейността се 
включва задължително отчет на изпълнението 
на решенията с обяснение на причините за 
неизпълнение или неспазване на срокове.
Г л а в а  с е д м а
ПУБЛИЧНОСТ НА РАБОТАТА
Чл. 20. (1) Секретариатът на съвета под­
държа информационна страница на портала на 
консултативните съвети в интернет.
(2) На страницата по ал. 1 се публикуват 
всички документи и материали за дейността 
на съвета, включително:
1. актът за създаване;
2. съставът на съвета;
3. протоколите от заседанията;
4. годишните отчети за работата на съвета.
ЗАКЛЮЧИТЕЛНА РАЗПОРЕДБА
Параграф единствен. Правилникът се приема 
на основание чл. 21 от Закона за администра­
цията във връзка с § 1, т. 1 от Постановление 
№ 192 на Министерския съвет от 2009 г. (ДВ, 
бр. 64 от 2009 г.).
13102
ПОСТАНОВЛЕНИЕ № 284
ОТ 30 НОЕМВРИ 2009 Г.
за изменение и допълнение на Наредбата 
за етикетиране на аерозолните флакони и 
изискванията към тях, приета с Постано­
вление № 113 на Министерския съвет от 
2006 г. (обн., ДВ, бр. 43 от 2006 г.; изм., 
бр. 76 от 2006 г. и бр. 93 от 2009 г.)
МИНИСТЕРСКИЯТ СЪВЕТ
П О С ТА Н О В И :
§ 1. В чл. 1, ал. 1 се създава т. 4:
„4. правилата за класифициране на съдър­
жанието на аерозолен флакон, наричано по-
нататък „аерозол“, по отношение на неговата 
запалимост.“
§ 2. В чл. 2, ал. 2 след думата „забрани“ се 
добавя „или да определи специални условия за“.
§ 3. Създава се чл. 2а:
„Чл. 2а. (1) Независимо от задължението 
за спазване на изискванията по отношение 
на опасностите, свързани със запалимостта 
и налягането, лицето, което пуска аерозолни 
флакони на пазара, гарантира, че е извършен 
анализ за определяне на опасностите от съот­
ветните аерозолни флакони.
(2) Анализът по ал. 1, при необходимост, 
включва преценка на риска от вдишване на 
спрей, излизащ от аерозолния флакон при 
нормални и предвидими условия на употреба, 
като пространственото разпределение на кап­
ките по големина се отчита заедно с физич­
ните и химичните свойства на съдържанието 
на флакона.